**SPRENDIMAS**

**DĖL MOKAMŲ PASLAUGŲ KAINŲ NUSTATYMO ŠILALĖS RAJONO LIGONINĖJE**

2017 m. vasario 28 d. Nr.T1-54

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos viešųjų įstaigų įstatymo 10 straipsnio 1dalies 3 punktu, Lietuvos Respublikos sveikatos priežiūros įstaigų įstatymo 28 straipsnio 4 punktu, Šilalės rajono savivaldybės tarybos 2009 m. kovo 26 d. sprendimo Nr. T1-117 „Dėl mokamų paslaugų teikimo Šilalės rajono viešosiose asmens sveikatos priežiūros įstaigose“ 2 punktu bei atsižvelgdama į viešosios įstaigos Šilalės rajono ligoninės 2017 m. vasario 13 d. raštą Nr. SD-44 „Dėl mokamų asmens sveikatos priežiūros paslaugų kainų patvirtinimo“, Šilalės rajono savivaldybės taryba n u s p r e n d ž i a :

1. Nustatyti:

1.1. tiriamosios medžiagos (kraujo ar šlapimo) alkoholio kiekiui nustatyti paėmimo, specialisto konsultacijos, išvados formulavimo, transportavimo ir ištyrimo kainą – 48,0 Eur;

1.2. tiriamosios medžiagos (kraujo ar šlapimo) alkoholio ir narkotinių medžiagų kiekiui nustatyti paėmimo, specialisto konsultacijos, išvados formulavimo ir transportavimo (be ištyrimo) kainą – 28,0 Eur;

1.3. tiriamosios medžiagos (kraujo ar šlapimo) alkoholio ir narkotinių medžiagų kiekiui nustatyti paėmimo, specialisto konsultacijos, išvados formulavimo (be transportavimo ir ištyrimo) kainą – 23,0 Eur:

1.4. tiriamosios medžiagos (šlapimo) narkotinių medžiagų kiekiui nustatyti paėmimo ir ištyrimo testu kainą – 8,0 Eur;

1.5. tiriamosios medžiagos (šlapimo) paėmimo kainą – 3,0 Eur;

1.6. alkoholio kiekio nustatymo alkotesteriu kainą – 5,0 Eur.

2. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas